ಟೀಂ ಇಂಡಿಯಾದಲ್ಲಿ ರವೀಂದ್ರ ಜಡೇಜಾ ಸ್ಥಾನಕ್ಕೆ ಕುತ್ತು ತಂದ ಸ್ಟಾರ್ ಆಲ್ರೌಂಡರ್..! ಅಕ್ಷರ್ ಪಟೇಲ್ರ ಒಂದೇ ಒಂದು ಪವರ್ಫುಲ್ ಇನ್ನಿಂಗ್ಸ್, ಅನುಭವಿ ಆಟಗಾರನ ಸ್ಥಾನವನ್ನ ಅಲುಗಾಡುವಂತೆ ಮಾಡಿದೆ. ಸೀಮಿತ ಓವರ್ಗಳಲ್ಲಿ ಈ ಆಲ್ರೌಂಡರ್ ಪರ್ಫಾಮೆನ್ಸ್ ಗ್ರಾಫ್ ಕುಸಿಯುತ್ತಿದ್ದಂತೆ, ಆ ಸ್ಥಾನದ ಮೇಲೆ ಅಕ್ಷರ್ ಟವಲ್ ಹಾಕಿದ್ದಾರೆ.. ಅಕ್ಷರ್ ಪಟೇಲ್, ವಿಂಡೀಸ್ ವಿರುದ್ಧ ಒನ್ಡೇ ಸಿರೀಸ್ ಗೆಲುವಿನ ಹೀರೋ..! ಕೊನೇ ಓವರ್ನಲ್ಲಿ 3 ಬಾಲ್ಗೆ 6 ರನ್ ಬೇಕಿದ್ದಾಗ, ವಿನ್ನಿಂಗ್ ಸಿಕ್ಸ್ ಸಿಡಿಸಿ ರೋಚಕ ಗೆಲುವು ತಂದುಕೊಟಿದ್ದು, ಇದೇ ಅಕ್ಷರ್..! ಟೀಮ್ ಇಂಡಿಯಾ ಸೋಲಿನ ದವಡೆಗೆ ಸಿಲುಕಿದ್ದ ಸಂದರ್ಭದಲ್ಲಿ ಅಂಗಳಕ್ಕೆ ಬಂದ ಅಕ್ಷರ್, ಬರೆದಿದ್ದು ಗೆಲುವಿನ ಷರಾ..! 35 ಎಸೆತ, 5 ಸಿಕ್ಸರ್, 3 ಬೌಂಡರಿ, ಅಜೇಯ 64 ರನ್, ಸ್ಟ್ರೈಕ್ರೇಟ್ 182.86.! ಇದು 2ನೇ ಏಕದಿನ ಪಂದ್ಯದಲ್ಲಿ ಅಕ್ಷರ್ ಪಟೇಲ್ರ ಮ್ಯಾಚ್ ವಿನ್ನಿಂಗ್ ಪ್ರದರ್ಶನ.! ಆದ್ರೀಗ ಈ ಅದ್ಭುತ ಪ್ರದರ್ಶನ, ಅನುಭವಿ ಆಲ್ರೌಂಡರ್ ಭವಿಷ್ಯವನ್ನ ಅಪಾಯಕ್ಕೆ ಸಿಲುಕುವಂತೆ ಮಾಡಿದೆ. ಅದು ಬೇರೆ ಯಾರು ಅಲ್ಲ, ಸರ್.. ರವೀಂದ್ರ ಜಡೇಜಾ..! ಜಡೇಜಾ ವರ್ಕ್ಲೋಡ್ ಇಳಿಸಲು ಮ್ಯಾನೇಜ್ಮೆಂಟ್ ಪ್ಲಾನ್.! ಮೂರು ಫಾರ್ಮೆಟ್ನಲ್ಲೂ ಆಡ್ತಿರುವ ಜಡ್ಡು, ಟೀಮ್ ಇಂಡಿಯಾದ ಫೈನೆಸ್ಟ್ ಆಲ್ರೌಂಡರ್..! ಮ್ಯಾಚ್ ವಿನ್ನರ್, ಗೇಮ್ ಚೇಂಜರ್..! ಅದೆಷ್ಟೋ ಬಾರಿ ಒಂಟಿಯಾಗಿ ಪಂದ್ಯಗಳನ್ನ ಗೆಲ್ಲಿಸಿದ್ದಾರೆ, ಈ ರಾಕ್ ಸ್ಟಾರ್..! ಆದ್ರೀಗ ಜಡೇಜಾ ವರ್ಕ್ಲೋಡ್ ಇಳಿಸೋಕೆ ಮ್ಯಾನೇಜ್ಮೆಂಟ್ ಮುಂದಾಗಿದೆ. ಹಾಗಾಗಿ ಏಕದಿನ ತಂಡಕ್ಕೆ, ಆಲ್ರೌಂಡರ್ ಸ್ಲಾಟ್ನಲ್ಲಿ ಅಕ್ಷರ್ ಪಟೇಲ್ರನ್ನ ಫಿಟ್ ಮಾಡೋಕೆ, ಮ್ಯಾನೇಜ್ಮೆಂಟ್ ಪ್ಲಾನ್ ಹಾಕಿಕೊಂಡಿದೆ. ಹಾಗಂತ ಸಂಪೂರ್ಣ ತಂಡದಿಂದ ಕೈಬಿಡುವ ಉದ್ದೇಶ ಇಲ್ಲ. ಜಡೇಜಾರನ್ನ ಟೆಸ್ಟ್, ಟಿ20 ತಂಡದಲ್ಲಿ ಆಡಿಸುವ ಉದ್ದೇಶ, ತಂಡದ ಬ್ಲೂಪ್ರಿಂಟ್ನಲ್ಲಿದೆ. ಅದಕ್ಕೆ ಕಾರಣವನ್ನೂ ನೀಡಿದೆ. ಜಡೇಜಾ ಫಿಟ್ನೆಸ್ ಕೂಡ ಇದಕ್ಕೆ ಕಾರಣ..! ಹೌದು..! ಜಡೇಜಾ ಪದೆ ಪದೇ ಇಂಜುರಿಗೆ ಒಳಗಾಗ್ತಿರೋದು ಬಿಸಿಸಿಐ, ಸೆಲೆಕ್ಟರ್ಸ್, ಮ್ಯಾನೇಜ್ಮೆಂಟ್ಗೆ ತಲೆನೋವು ತರಿಸಿದೆ. ಒಂದು ಸರಣಿ ಆಡೋ ಜಡೇಜಾ, ಮುಂದಿನ ಸರಣಿ ಆಡೋಕೂ ಮುನ್ನವೇ ಗಾಯಕ್ಕೆ ಒಳಗಾಗ್ತಾರೆ. ಹಾಗಾಗಿ ಈ ನಿರ್ಧಾರಕ್ಕೆ ಬರಲಾಗಿದೆ ಅಂತ, ಬಿಸಿಸಿಐ ಮೂಲಗಳ ಮಾಹಿತಿಯಾಗಿದೆ. ನಿಧಾನವಾಗಿ ಸ್ಲಾಟ್ ಫಿಕ್ಸ್ ಮಾಡಿಕೊಳ್ತಿರುವ ಅಕ್ಷರ್ ಪಟೇಲ್..! ಅಕ್ಷರ್ ಪಟೇಲ್, ಬ್ಯಾಟಿಂಗ್ ಬೌಲಿಂಗ್ನಲ್ಲಿ ಅಬ್ಬರಿಸ್ತಿದ್ದಾರೆ. ತಮ್ಮ ಖದರ್ ತೋರಿಸೋ ಮೂಲಕ, ಎದುರಾಳಿಗೆ ಅಕ್ಷರಶಃ ವಿಲನ್ ಆಗ್ತಿದ್ದಾರೆ. ಬೌಲಿಂಗ್ನಲ್ಲೂ ಅದ್ಭುತ ಸ್ಪೆಲ್ ಮಾಡ್ತಿದ್ದಾರೆ. ಹೀಗೆ ಸಿಕ್ಕ ಅವಕಾಶದಲ್ಲಿ ಧೂಳೆಬ್ಬಿಸ್ತಿರೋ ಅಕ್ಷರ್, ನಿಧಾನವಾಗಿ ಸ್ಲಾಟ್ ಅನ್ನ ಭದ್ರಪಡಿಸಿಕೊಳ್ತಿದ್ದಾರೆ. ಅಕ್ಷರ್ VS ಜಡೇಜಾ.. ಯಾರು ಬೆಸ್ಟ್ ಫಿನಿಷರ್..? ಯಾರು ಬೆಸ್ಟ್ ಫಿನಿಷರ್ ಅನ್ನೋ ಪ್ರಶ್ನೆಗೆ ಉತ್ತರವಾಗಿ, ಜಡೇಜಾ ಒಂದು ಹೆಜ್ಜೆ ಮುಂದೆ ಇದ್ದಾರೆ. ಹೌದು..! ಜಡೇಜಾರಷ್ಟು ಹಾರ್ಡ್ ಹಿಟ್ ಮಾಡೋದು, ಅಕ್ಷರ್ರಿಂದ ಸಾಧ್ಯವಿಲ್ಲ. ಜಡ್ಡು ಹೊಡೆತಗಳು ಅಷ್ಟು ಬಲವಾಗಿರುತ್ತವೆ. ಹಾಗಂತ ಅಕ್ಷರ್ ಸಾಮರ್ಥ್ಯ ಅಲ್ಲಗಳೆಯುವಂತಿಲ್ಲ. ಆದ್ರೆ ಇನ್ನಷ್ಟು ಹಾರ್ಡ್ ವರ್ಕ್ ಮಾಡೊದು ಅಗತ್ಯ ಇದೆ. ಅದನ್ನ ಈ ಅಂಕಿಅಂಶಗಳೇ ನಿರೂಪಿಸ್ತಿವೆ. ಏಕದಿನ ಕ್ರಿಕೆಟ್ನಲ್ಲಿ ಜಡೇಜಾ 171 ಪಂದ್ಯಗಳಲ್ಲಿ, 86.53ರ ಸ್ಟ್ರೈಕ್ರೇಟ್ನಲ್ಲಿ 2447 ರನ್ ಗಳಿಸಿದ್ರೆ, 189 ವಿಕೆಟ್ ಕಬಳಿಸಿದ್ದಾರೆ. ಇನ್ನ ಅಕ್ಷರ್ 40 ಪಂದ್ಯಗಳಲ್ಲಿ 108ರ ಸ್ಟ್ರೈಕ್ರೇಟ್ನಲ್ಲಿ, 266 ರನ್ ಸಿಡಿಸಿದ್ದು, 46 ವಿಕೆಟ್ ಉರುಳಿಸಿದ್ದಾರೆ. ನೋಡಿದ್ರಲ್ವಾ, ಅಂಕಿಅಂಶಗಳನ್ನ. ಜಡೇಜಾ ಪ್ರದರ್ಶನ ಹೇಗಿದೆ ಅಂತ. ಇಂಗ್ಲೆಂಡ್ ವಿರುದ್ಧ ಟೆಸ್ಟ್ ಶತಕ ಸಿಡಿಸಿ ತಂಡವನ್ನ ರಕ್ಷಿಸಿದ್ರು. ಅಲ್ಲದೆ ಅದೇ ತಂಡದ ವಿರುದ್ಧ, ಟಿ20ಯಲ್ಲೂ ಮಿಂಚಿದ್ರು. ಇಂತಹ ಅದೆಷ್ಟೋ ಪ್ರದರ್ಶನಗಳು, ಜಡೇಜಾ ನೀಡಿದ್ದಾರೆ. ಆದ್ರೆ ಇತ್ತೀಚಿಗೆ ಏಕದಿನ ಕ್ರಿಕೆಟ್ನಲ್ಲಿ ಜಡೇಜಾ ಪ್ರದರ್ಶನದ ಗ್ರಾಫ್, ಕುಸಿದಿದೆ. ಬೌಲಿಂಗ್ಬ್ಯಾಟಿಂಗ್ನಲ್ಲೂ ಕಳಪೆ ಪ್ರದರ್ಶನ ದಾಖಲಾಗಿದೆ. 2020ರ ಬಳಿಕ ಜಡೇಜಾ ಆಡಿರೋದು 3 ಏಕದಿನ ಮಾತ್ರ.! ಸದಾ ಇಂಜುರಿಗೆ ಒಳಗಾಗ್ತಾರೆ, ಫಿಟ್ನೆಸ್ ಕಾಯ್ದುಕೊಂಡಿಲ್ಲ, ಫ್ಲಾಪ್ ಪರ್ಫಾಮೆನ್ಸ್, ಬೌಲಿಂಗ್ನಲ್ಲೂ ಧಮ್ ಕಳೆದುಕೊಂಡಿದ್ದಾರೆ, ಹಿಂದಿನಂತೆ ಫಿಲ್ಡಿಂಗ್ನಲ್ಲಿ ಚುರುಕಿಲ್ಲ. ಈ ಎಲ್ಲಾ ಕಾರಣಗಳಿಂದ ಜಡೇಜಾರನ್ನ, ಇತ್ತೀಚೆಗೆ ಏಕದಿನ ತಂಡಕ್ಕೆ ಹೆಚ್ಚಾಗಿ ಪರಿಗಣಿಸ್ತಿಲ್ಲ. 2020ರಿಂದ ಈವರೆಗೂ ಜಡೇಜಾ ಆಡಿರೋದು, ಬರೀ 3 ಏಕದಿನ ಪಂದ್ಯಗಳನ್ನ ಮಾತ್ರ. ಜಡೇಜಾರ ಏಕದಿನ ಕ್ರಿಕೆಟ್ ಭವಿಷ್ಯ ಅಧಃಪತನದತ್ತ ಸಾಗ್ತಿದೆ ಅನ್ನೋದು, ಈ ಅಂಕಿಅಂಶಗಳೇ ಸಾಬೀತು ಮಾಡ್ತಿವೆ. ಇಂಥ ಫೈನೆಸ್ಟ್ ಆಲ್ರೌಂಡರ್ನನ್ನ ಟೆಸ್ಟ್ ಮತ್ತು ಟಿ20 ತಂಡಕ್ಕೆ ಮಾತ್ರ ಪರಿಗಣಿಸಲು, ಚಿಂತಿಸಲಾಗಿದೆ. ಅದ್ರಲ್ಲೂ ಈಗ ಅಕ್ಷರ್ ಪಟೇಲ್ ನೀಡಿರೋ ಪ್ರದರ್ಶನ, ಇದ್ದಬದ್ದ ಸ್ಥಾನವನ್ನೂ ಅಲುಗಾಡುವಂತೆ ಮಾಡಿದೆ.